 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 28 Ιουλίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Νέες παρεμβάσεις και έλεγχοι από τη ΔΕΥΑΚ στο δίκτυο ύδρευσης.”

Η ΔΕΥΑΚ συνεχίζει τις προσπάθειες για την πλήρη αποκατάσταση των προβλημάτων που δημιουργήθηκαν στο δίκτυο ύδρευσης.

Η πλήρης και απρόσκοπτη υδροδότηση της πόλης της Κω, αποκαταστάθηκε τις πρώτες ώρες μετά το σεισμό ενώ ολοκληρώθηκε ενδελεχώς και ο έλεγχος στα δίκτυα της αποχέτευσης.

Το τελευταίο 24ωρο βρίσκεται σε εξέλιξη νέος έλεγχος για τον εντοπισμό διαρροών αφού βρίσκεται στο νησί κλιμάκιο ειδικών από την Αθήνα αποτελούμενο από 6 άτομα, το οποίο ελέγχει με ειδικά μηχανήματα και εξοπλισμό τα δίκτυα της πόλης της Κω.

Με τη βοήθεια των ειδικών έχουν επισκευαστεί ήδη 4 βλάβες στα δίκτυα, αποκαθιστώντας πλήρως τα προβλήματα πίεσης που υπήρχαν στις οδούς Λόρδου Βύρωνος και Ηροδότου.

Οι έλεγχοι, όπως επισημαίνει και ο Πρόεδρος της ΔΕΥΑΚ κ. Κιάρης θα συνεχιστούν και τις επόμενες μέρες.

**Γραφείο Τύπου Δήμου Κω**